Element (Matrix)

Element is e chatprogramma gebaseerd ip ’t Matrix-protocol en wordt uutgegeevn ounder d’Apache-licensje 2.0, e vryesoftwarelicensje. Met da Riot ’t gefedereerd Matrix-protocol gebruukt, kut de gebruker kiezn welke server da t’n wilt gebruukn.

Riot oundersteunt ook end-tout-end-versloterienge, groepn, kanoaln en bestandn deeln met andere gebrukers.https://web.archive.org/web/20180904225626/https://directory.fsf.org/wiki/Riot.im J’en è geen telefongnummer nodig vo je te registreern.https://about.riot.im/ Riot is beschikboar as e webtoepassienge, as a geweun programma vo Windows, MacOS en Linux en as een app vo Android en iOS.https://about.riot.im/| D’ountwikkelienge is vo ’t grotste deel in handn van ’t bedryf New Vector Limited,http://vector.im/#products-services dat ook vele werkt an d’ountwikkelienge van ’t Matrix-protocol zelve.https://techcrunch.com/2016/09/19/riot-wants-to-be-like-slack-but-with-the-flexibility-of-an-underlying-open-source-platform/

 Technologie 
Riot.im is gemakt met de Matrix React SDK,https://github.com/vector-im/riot-web#riot een ip React gebaseerde softwareountwikkeliengskit vo d’ountwikkelienge van Matrix-cliëntn gemakkeliker te moakn. Riot.im is voor e grot stik gebouwd ip webtechnologieën en makt ook gebruuk van Electron, e softwareroamwerk vo bureaubladtoepassiengn te moakn an d’hand va webtoepassiengn, vo de programma’s vo Windows, MacOS en Linux. D’apps vo Android en iOS wordn ontwikkeld me ’t specifiek gereedschap voun hunder platforms.

Ip Android is den app beschikboar in de Google Play Storehttps://play.google.com/store/apps/details?id=im.vector.alpha en F-Droid.https://web.archive.org/web/20190815123619/https://f-droid.org/de/packages/im.vector.alpha/ De versie van F-Droid èt e poar anpassiengn en èt bevoorbeeld geen propriëtaire plug-in vo Google Cloud Messaging.

 Historiek 
Toen dan ze juste begostn met d’ountwikkelienge noemdege Riot.im nog Vector, mo vanaf da ’t in juli van 2016 nie mi in bètaversie was èn ze ’t hernoemd.https://medium.com/@RiotChat/say-hello-to-vector-2d33b23a787 ’t Zelfste joar is ook den app hernoemd noa Riot.https://medium.com/@RiotChat/lets-riot-f5b0aa99dc8e Ton in november wierd d’eerste implementoasje van d’end-tout-endversloterienge van Matrix geïmplementeerd en in betàversie vo de gebrukers beschikboar gemakt.https://medium.com/@RiotChat/exciting-new-riot-release-get-ready-for-chatting-securely-acc93ecfe0a

 West-Vlams 

Riot is gehelegans vertoald gewist in ’t West-Vlams. A je ’t e ki wilt probeern, moe je geweune in de lyste van toaln klikkn ip ‘West-Vlaams’, ton goa je der allichte entwa meer van verstoan of van ol da computer-Iengels.

 Externe koppeliengn 

 Officiële website

Referensjes

Categorie:West-Vlams
Categorie:Software
Categorie:Windows
Categorie:Linux